Z  á  p  i  s  n  i  c  a

Vyhodnotenie ponuky na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov zo dňa 03. 08. 2026
Priebeh rokovania
Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov, a to:

· Nissan Navara, EČ: TN341EE, VIN: VSKCVND40U0239626, rok výroby 2008, farba červená,
bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2026/005888-16 zo dňa 12. 06. 2026, v nasledovnom zložení:

· predseda komisie:
JUDr. Peter Filo
· členovia:

Ing. Jana Hôrková




RNDr. Natália Škvarková



Dňa 12. 06. 2026 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Záujem o ponúkaný majetok štátu bolo možné prejaviť len písomnou žiadosťou, včas doručenou správcovi. Ponuku bolo  možné písomne zaslať v zalepenej obálke na adresu: Okresný úrad Trenčín, majetkovoprávny odbor, Hviezdoslavova 3, 911 01 Trenčín, s označením „NEOTVÁRAŤ“, v lehote od 13. 06. 2026 do 22. 06. 2026. Minimálna cena za ktorú sa ponúkalo na predaj predmetné motorové vozidlo bola určená na sumu 7.000,- EUR. Cena vozidla bola určená Oceňovacou komisiou Okresného úradu Trenčín dňa 18. 05. 2026.


Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov za osobnej prítomnosti všetkých jej členov skonštatovala, že nakoľko sa v stanovenej lehote na doručenie cenových ponúk neprihlásil žiaden záujemca, vyhodnotenie ponúk na prevod hnuteľného majetku štátu, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, je neúspešné.


Dňa 23. 06. 2026 bola v registri ponúkaného majetku štátu, v časti osobitné ponukové konania, opakovane zverejnená ponuka na odplatný prevod predmetného hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Lehota začala plynúť dňa 24. 06. 2026 a uplynula dňa 08. 07. 2026. Minimálna cena za ktorú sa ponúkalo na predaj predmetné motorové vozidlo bola znížená o 20%, čo predstavuje sumu 5.600,- EUR, slovom päťtisícšesťsto eur.

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov za osobnej prítomnosti všetkých jej členov skonštatovala, že nakoľko sa v stanovenej lehote na doručenie cenových ponúk neprihlásil žiaden záujemca, vyhodnotenie ponúk na prevod hnuteľného majetku štátu, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, je neúspešné.

Dňa 20. 07. 2026 bola v registri ponúkaného majetku štátu, v časti osobitné ponukové konania, opakovane zverejnená ponuka na odplatný prevod predmetného hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Lehota začala plynúť dňa 21. 07. 2026 a uplynula dňa 31. 07. 2026. Minimálna cena za ktorú sa ponúkalo na predaj predmetné motorové vozidlo bola znížená o 40%, čo predstavuje sumu 4.200,- EUR, slovom štyritisícdvesto eur.


Na zverejnenú ponuku Okresného úradu Trenčín boli v stanovenej lehote doručené nasledovné cenové ponuky:

· Zuzana Bariš, bytom Trenčín, cenová ponuka doručená dňa: 30. 07. 2026
· Patrícia Fiedlerová, bytom Trenčín, cenová ponuka doručená dňa: 30. 07. 2026

· Milan Macko, bytom Lieskovec, cenová ponuka doručená dňa: 31. 07. 2026

· Ing. Tomáš Kubala, bytom Povina, cenová ponuka doručená dňa 31. 07. 2026

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov, na svojom zasadnutí dňa 03. 08. 2026, za osobnej prítomnosti JUDr. Petra Fila, predsedu komisie, a Ing. Jany Hôrkovej, člena komisie, skonštatovala, že cenové ponuky boli doručené v stanovenej lehote a spĺňali náležitosti vyhláseného osobitného ponukového konania. Cenové ponuky záujemcov boli nasledovné:
· Zuzana Bariš, cenová ponuka

4.350 EUR
· Patrícia Fiedlerová, cenová ponuka

4.250 EUR

· Milan Macko, cenová ponuka

4.504 EUR

· Ing. Tomáš Kubala, cenová ponuka

4.230 EUR

Komisia skonštatovala, že záujemca Milan Macko ponúkol za kúpu predmetného motorového vozidla cenu, ktorá je vyššia ako minimálna cena, za ktorú sa ponúkalo na predaj predmetné motorové vozidlo a zároveň vyššia ako cena, ktorú ponúkli ostatní záujemcovia o jeho kúpu. Tým záujemca Milan Macko splnil podmienky prevodu daného hnuteľného majetku štátu.

Záver:
Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov, odporúča JUDr. Petrovi Parákovi, prednostovi Okresného úradu Trenčín, uzatvoriť s Milanom Mackom, bytom Lieskovec, kúpnu zmluvu, ktorej predmetom bude predaj motorového vozidla zn. Nissan Navara, EČ: TN341EE, VIN: VSKCVND40U0239626, rok výroby 2008, farba červená, za kúpnu cenu 4.504,-EUR, slovom štyritisícpäťstoštyri eur.

JUDr. Peter Filo, predseda komisie, v.r.
Ing. Jana Hôrková, člen komisie, v.r.
RNDr. Natália Škvarková, člen komisie, neprítomná (RD)
